text: Каранавірус: новая інфармацыя па гарадах Беларусі - Хартыя'97 :: Навіны з Беларусі - Беларускія навіны - Рэспубліка Беларусь - Мінск
  Хартыя_ 15 лiпеня 2020, Серада, 11:53
  Каранавірус: новая інфармацыя па гарадах Беларусі
  Актуальныя звесткі за сённяшні дзень.
  Тэлеграм-канал «Баста!» апублікаваў новую інфармацыю з гарадоў Беларусі за сённяшні дзень. Публікуюцца толькі тыя звесткі, якія пацверджаны з некалькіх крыніц альбо суправаджаюцца фота і відэа.
  У сталіцы Беларусі, паводле звестак чытачоў, забіралі людзей на вуліцах Янкі Лучыны, Якубава, Ясеніна, на Партызанскім праспекце (ГЦ «Мома»),
  Таксама паведамляюць пра новыя выпадкі заражэння ў шпіталях Менску.
  «Яшчэ два выпадкі ў шпіталі МУС - пацыент і медсястра ў пульманалогіі», - піша чытач.
  «Захварэла шмат лекараў з Бальніцы хуткай медыцынскай дапамогі», - піша сваяк аднаго са шпіталізаваных.
  «Станоўчы тэст на каранавірус у выхавальніцы дзіцячага сада №455 і ў пяці дзяцей. Сад не закрылі», - піша маці аднаго з тых, хто захварэў. Імя ёсць у рэдакцыі канала.
  «Добры дзень. Гомель. Дзіцячая бальніца на Жаркоўскага. Сын ляжыць у педыятрычным аддзяленні N4, патэлефанаваў толькі што, забаранілі выходзіць з палат. У аднаго з пацыентаў пацверджаны каранавірус», - паведамляе чытач.
  «У аддзяленні педыятрыі Гомельскай абласной дзіцячай бальніцы ляжаў тата з дзіцем, іх ужо выпісалі. У бацькі падазрэнне на каранавірус. Усё апрацавалі, у сталовую не ходзяць, абед і вячэру прыносілі ў палату», - піша жыхарка Гомеля.
  «Учора і пазаўчора забіралі людзей на вуліцы Чачэрскай», - паведамляе чытач.
  «Сёння забіралі людзей на вуліцы Шміта, 96», - паведаміў сведка.
  Ельск, Гомельская вобласць.
  «Дырэктар сярэдняй школы №1 у горадзе Ельск шпіталізаваны з падазрэннем на каранавірус. Чакае вынікаў тэсту», - паведамляе супрацоўнік гімназіі, якая знаходзіцца ў тым жа будынку, што і школа.
  Міханавічы, Менскі раён.
  «Дзяўчыну забрала хуткая з падазрэннем. Паклалі ў лякарню ў Валожыне бо ў Менску няма месцаў. Яна працуе ў Менску ў «Еўраопце», - піша чытач.
  Барысаў, Менская вобласць.
  «Супрацоўнікаў АБЭЗ Барысаўскага РУУС амаль у поўным складзе адправілі на самаізаляцыю. Тыдзень таму на практыку прыйшоў курсант, у якога ў наступным выявілі Сovid-19. У бальніцу нікога не паклалі, хоць былі хлопцы з тэмпературай і кашлем. Няма месцаў», - паведамляе чытач . Інфармацыю пацвердзілі ў Барысаўскім РУУС.
  Шуміліна, Віцебская вобласць.
  «Зачынілі санстанцыю. Двое супрацоўнікаў шпіталізаваны з падазрэннем на каранавірус», - піша крыніца з Шуміліна.
  Рэчыца, Гомельская вобласць.
  «Шпіталізаваная жанчына, якая наведвала сваіх дзяцей у Віцебску. Знялі з цягніка, калі вярталася і адразу - у інфекцыйнае аддзяленне раённай бальніцы. Шукаюць кантакты», - піша чытач.
  «Мінімум, два выпадкі ў Рэчыцы. Сям'я, у якой сваякі ў Віцебску і супрацоўніца крамы. Іх сваякі таксама шпіталізаваныя», - паведамілі крыніцы ў райвыканкаме.
  Паставы, Віцебская вобласць.
  «Добры дзень, я жыву ў Пастаўскім раёне, у маці суседкі пацверджаны дыягназ Covid-19. Падчапіла ў Віцебску, калі знаходзілася на прафілактыцы. Сёння прыязджалі людзі ў касцюмах да суседзяў, апрацоўвалі дом і двор», - піша падпісчыца канала.
  Аграгарадок Ноўка, Віцебскі раён.
  «Станоўчы вынік на каранавірус у работніка фермы. Забралі ў бальніцу. Усіх, хто з ім кантактаваў сёння паслалі на тэставанне і адправілі на трохдзённы карантын», - піша чытач.
  Новалукомль, Віцебская вобласць.
  «Забралі дзяўчыну, якая вучылася ў Віцебску, студэнтка», - паведамляе падпісант.
  Асіповічы, Магілёўская вобласць.
  «Мінімум, трох станоўчых, павезлі ў Бабруйск. Інфекцыёнка запоўненая кантактнымі, перапрафілявалі дзіцячае аддзяленне ў інфекцыйнае з учорашняга дня, персанал плача не ведае як працаваць», - піша супрацоўнік раённай бальніцы.
  11:46 Штаб Віктара Бабарыкі падае скаргу ў ЦВК на нерэгістрацыю свайго кандыдата
  11:33 У Віцебску на аўтамабілі БТ намалявалі графіці пра «Сашу тры працэнты»
  11:18 Армянскія вайскоўцы збілі азербайджанскі беспілотнік
  14.07 Беларусы выйшлі на вуліцы ў падтрымку незарэгістраваных кандыдатаў (Онлайн) 122,172
  9.07 СМІ: У «таракана» пачынаецца істэрыка праз закрытую мяжу з Расеяй 84,568
  9.07 «Здымайце грошы з картак, забірайце з банкаў і купляйце валюту» 83,241
  14.07 ЦВК не зарэгістраваў Віктара Бабарыку кандыдатам у прэзідэнты 59,501
  10.07 Зміцер Бандарэнка: У выпадку нерэгістрацыі Святланы Ціханоўскай і Віктара Бабарыкі беларусы масава выйдуць на вуліцы 54,985